Suomen valelääkäripaljastukset

Valelääkäri on lääkärinä esiintyvä henkilö, jolla ei ole tehtävään vaadittavaa koulutusta ja pätevyyttä. Valelääkäripaljastuksia tehtiin Suomessa erityisesti syksyllä 2011.

 Vuonna 1957 Aapo Heikkilä toimi puolen vuoden ajan psykiatriaan erikoistuneena valelääkärinä. Hän joutui asiasta tutkintavankeuteen, mutta vapautui runsaan vuoden kuluttua, kun raastuvanoikeus jätti hänet tuomitsematta.
 Vuonna 1965 marokkolainen Mohamed Ben Allal El Bzioui toimi väärien paperien turvin gynekologina Helsingin Naistenklinikalla. Hän sai raastuvanoikeudessa viiden kuukauden ehdollisen tuomion ja hänet karkotettiin maasta.
 Vuosina 2008–2009 Mika Jokinen työskenteli Karkkilassa ja Karjaalla terveyskeskuslääkärinä ilman lääkärinkoulutusta. Hänet tuomittiin puolentoista vuoden ehdottomaan vankeusrangaistukseen, joka pysyi myös hovioikeudessa.Hovioikeus ei muuttanut valelääkärin tuomiota, Iltasanomat, Kotimaa  19.08.2011 https://web.archive.org/web/20180307150901/https://www.is.fi/kotimaa/art-2000000424352.html Lisäksi käräjäoikeus määräsi hänet maksamaan noin 125 000 euroa korvauksia entisille työnantajilleen. Jokinen syyllistyi törkeään petokseen, törkeään väärennökseen sekä luvattomaan terveydenhuollon ammattitoimen harjoittamiseen. Hänen työstään ei löydetty vakavia hoitovirheitä.
 Vuosina 2001–2011 Esa Antero Laiho toimi lääkärinä ilman ammatin harjoittamiseen oikeuttavaa tutkintoa. Laiho jäi kiinni marraskuussa 2011. Hän todisteli lääkärinpätevyyttään väärennetyillä pietarilaisen oppilaitoksen papereilla.Valelääkäri ei aiheuttanut luottamuspulaa ulkomaalaisiin lääkäreihin, Mtv3.fi uutiset https://web.archive.org/web/20170104174105/http://www.mtv.fi/uutiset/kotimaa/artikkeli/valelaakaritapaukset-eivat-ole-aiheuttaneet-luottamuspulaa-ulkomaalaisiin-laakareihin/1928502 Hän ehti kymmenen vuoden uransa aikana ansaita yli 1,1 miljoonaa euroa.Epäilty valelääkäri ansaitsi yli miljoonan tulot, HS.fi  Hänet on tuomittu lääkehuijauksesta Yhdysvalloissa kolmen vuoden vankeuteen.Tältä valelääkäri Laiho näytti USA:ssa otetussa pidätyskuvassa, Iltasanomat, Kotimaa  Laiho kertoi opiskelleensa Yhdysvalloissa Ross University -nimisessä oppilaitoksessaTurun Sanomat, Kotimaa, mutta yliopiston mukaan hän ei suorittanut yhtäkään kurssia. Laiho tuomittiin 23. kesäkuuta 2016 Helsingin käräjäoikeudessa neljäksi ja puoleksi vuodeksi ehdottomaan vankeuteen ja yli miljoonan euron korvauksiin, mutta hän valitti tuomiostaan Helsingin hovioikeuteen. Hovioikeus tuomitsi hänet entistä kovempaan, viiden vuoden vankeusrangaistukseen vuonna 2017. Hovioikeuden mukaan Laiho syyllistyi luvattoman terveydenhuollon ammattitoimen harjoittamiseen, kahdeksaan törkeään petokseen, törkeään väärennykseen, kahteen rekisterimerkintärikokseen ja yhteen pahoinpitelyyn. Hovioikeuden mukaan Laihon menettelystä ei kuitenkaan näytetty aiheutuneen potilaille kuolemaa, vakavaa sairautta tai hengenvaarallista tilaa. Laiho ei saanut valituslupaa korkeimpaan oikeuteen, joten voimaan jäi viiden vuoden vankeustuomio ja miljoonan euron korvaukset.Valelääkäri Esa Laiho on istunut vankilassa jo liki vuoden. Ilta-Sanomat 6.3.2018
 Vuosina 2008–2011 Juhani Zarianov eli Ivan Zarianov toimi Tampereen seudulla lääkärinä väärennetyillä papereilla. Zarianov oli ostanut 500 euron hinnalla Venäjältä väärennetyn diplomin, jonka mukaan hän olisi valmistunut lääkäriksi Pietarin pediatrisesta akatemiasta, vaikka todellisuudessa hänellä oli ainoastaan sairaanhoitajan koulutus. Zarianov työskenteli ensin lääkäriharjoittelijana ja lopuksi parin kuukauden ajan lääkärinä toisen lääkärin valvonnassa. Hänen työpaikkojaan olivat Valkeakosken aluesairaala, Hatanpään sairaala ja Kaivannon sairaala. Hän toimi myös vuokralääkärinä Ylöjärvellä kehitysvammaisten hoitolaitoksessa. Kaivannon sairaalan ylilääkäri teki Zarianovista Valviralle selvityspyynnön keväällä 2010, mutta Valvira ei reagoinut huoleen. Zarianov paljastui vasta marraskuussa 2011, kun Ilta-Sanomat selvitteli väärennettyjä tutkintotodistuksia. Zarianovin jäljiltä ei tullut ilmi hoitovirheitä tai kuolemantapauksia. 2013 Helsingin käräjäoikeus tuomitsi hänet kahden vuoden ehdolliseen vankeuteen. Hänet tuomittiin neljästä törkeästä petoksesta, kahdesta törkeästä väärennyksestä, rekisterimerkintärikoksesta ja luvattomasta terveydenhuollon ammattitoimen harjoittamisesta. Käräjäoikeus määräsi Zarianovin maksamaan Pirkanmaan sairaanhoitopiirille, Tampereen kaupungille ja Attendo Terveyspalveluille yli 40 000 euroa vahingonkorvauksia palkoista. Hovioikeudessa syyttäjä vaati ehdollisen rangaistuksen muuttamista ehdottomaksi vankeudeksi ja Zarianov taas vaati rangaistuksensa puolittamista. 2014 Helsingin hovioikeus tuomitsi Zarianovin yhden vuoden ja kymmenen kuukauden ehdottomaan vankeuteen. Hovioikeus hylkäsi yhden törkeää väärennystä koskevan syytteen, mutta hänet tuomittiin kuitenkin yhdestä törkeästä väärennyksestä, neljästä törkeästä petoksesta, rekisterimerkintärikoksesta ja luvattomasta terveydenhuollon ammattitoimen harjoittamisesta. Sittemmin Zarianov suoritti Centria-ammattikorkeakoulussa liiketalouden tutkinnon ja valmistui 2015.
 Vuosina 2008–2022 nimeämätön lääkäri työskenteli Kanta-Hämeen keskussairaalassa erikoislääkärinä ilman erikoislääkärin oikeuksia. Kyseinen henkilö oli Suomessa opintonsa suorittanut lääketieteen lisensiaatti. Sairaanhoitopiirin mukaan hänen työssään ei tullut esiin puutteita. Hänet pidätettiin virastaan ja poliisille tehtiin tutkintapyyntö. Hän toimitti yliopistolle erikoislääkäritutkinnon saamiseen tarvittavat todistukset opintosuorituksista, minkä jälkeen Valvira myönsi hänelle nopeasti erikoislääkärin oikeudet, joten hän on oikeutettu harjoittamaan ammattiaan.

Vuonna 2011 Valviran ja muiden viranomaisten toiminnan tutkimiseksi asetettiin toimikunta, jota johti Jacob Söderman. Ryhmän muut jäsenet olivat arkkiatri Risto Pelkonen ja entinen oikeusasiamies Riitta-Leena Paunio.Työryhmän perustaminen - Hs.fi 16.11.2011 https://web.archive.org/web/20111117170150/https://www.hs.fi/kotimaa/Jacob+S%C3%B6dermanin+ty%C3%B6ryhm%C3%A4+k%C3%A4y+valel%C3%A4%C3%A4k%C3%A4riongelman+kimppuun/a1305549464800

On myös paljastunut lääkäreinä esiintyviä muita hoitoja antaneita, jotka eivät kuitenkaan ole toimineet lääkärin tehtävissä. Kummatkin sanovat että heillä on Kiinassa suoritettu lääkärikoulutus. Vaihtoehtohoitoja tarjonneiden henkilöiden toiminnassa oli kysymys harhaanjohtavasta palveluista ilmoittelusta, ei luvattomasta lääkärinä toimimisesta. 

Suomessa on paljastunut myös valehoitajia. Salossa vanhuspalveluyritystä vaimonsa kanssa pitänyt mies paljastui valehoitajaksi.Sarita Blomqvist, Murhasta epäilty salolaishoitaja on varmistunut valehoitajaksi, Yle.fi/uutiset, viitattu 7.11.2014 Kemissä nainen ehti toimia sairaanhoitajana vuosien ajan ilman tutkintoa tai lupaa harjoittaa sairaanhoitajan ammattia.

Lähteet

Aiheesta muualla

 Aapo Heikkilän psykiatrin toimesta kerrotaan Σ–inf 4/04 -lehden sivulla 10.

Luokka:Huijaukset
Valelääkärikohu